Document ID: /roh_data/filtered/Bilingualer_Corpus_interleaved-it-rm.jsonl.gz/1155

This is a text translated from Italian to Rumantsch Grischun.
Approvate le concessioni per i diritti d'acqua per le centrali della Rätia Energie nell'alta Valposchiavo

Il Governo grigionese ha approvato le concessioni per i diritti d'acqua per le centrali dell'alta Valposchiavo. Ciò consente alla Rätia Energie (RE) di gestire le centrali idroelettriche esistenti per altri 80 anni. Con le concessioni approvate, alla RE viene inoltre concessa l'opzione per il potenziamento delle centrali.

Il 2 luglio 1997 rispettivamente l'8 settembre 1998 i Comuni di Poschiavo e Pontresina hanno rilasciato alla RE nuove concessioni per le centrali idroelettriche dell'alta Valposchiavo. Queste includono da un lato la semplice continuazione della gestione degli impianti esistenti e dall'altro un progetto di rinnovo e di potenziamento. In sostanza, quest'ultimo comprende un aumento del volume utile del Lago Bianco con conseguente maggiore contenimento d'acqua in seguito alla costruzione di due nuove dighe, la nuova costruzione delle centrali Cavaglia II e Robbia II, nonché la realizzazione della caverna di compensazione Prairol.

Misure volte alla protezione dell'ambiente

Le nuove concessioni hanno reso necessarie ampie verifiche in materia di diritto ambientale. In questo contesto la RE ha deciso di allestire un piano di protezione e di utilizzazione. Sulla base di relative misure di compensazione ecologica sul piano di Cavaglia e ad Angeli Custodi esso consente un maggiore sfruttamento dei torrenti Pila e Cavagliasch. Il piano di protezione e di utilizzazione è stato approvato dal Consiglio federale all'inizio di quest'anno. Oltre a ciò, la RE attua numerose misure volte alla protezione dell'ambiente nella misura di circa 1,8 milioni di franchi. Queste misure comprendono tra l'altro il collegamento di diversi piccoli corsi d'acqua sotto Annunziata, la realizzazione di biotopi e di scale per pesci, miglioramenti ecologici alla foce del Poschiavino, nonché la rivitalizzazione di golene. L'opposizione di diverse organizzazioni ambientaliste viene respinta, nella misura in cui non sia divenuta priva di oggetto in seguito ad adeguamenti del progetto.

Continuazione della gestione e progetto di potenziamento

Le centrali idroelettriche dall'alta Valposchiavo si compongono di tre salti che con la continuazione della gestione presenteranno una potenza di turbina installata di 43 megawatt (MW) e una potenza di pompaggio di 3 MW. In considerazione della nuova regolamentazione relativa alle acque residue, la produzione annua media delle centrali ammonta a circa 130 milioni di kilowattora. Ciò corrisponde a circa l'1,7 percento della produzione annua complessiva dei Grigioni. L'applicazione delle disposizioni vigenti della legge federale sulla promezione delle acque causa alla RE una perdita di produzione del 9,6 percento rispetto alla gestione secondo il vecchio diritto. Senza piano di protezione e di utilizzazione la perdita sarebbe ancora più grande. Grazie al progetto di potenziamento, la potenza di turbina può invece essere aumentata a 192 MW e la potenza di pompaggio a 114 MW. La produzione di energia annua media pronosticata viene aumentata a 206 milioni di kilowattora. Oltre a ciò, la produzione può essere spostata in misura rilevante dal semestre estivo a quello invernale e quindi meglio adeguata al fabbisogno dei consumatori.

Indennizzi importanti per i comuni e il Cantone

Per la rinuncia ad una riversione degli impianti idroelettrici la RE indennizza il Cantone e i comuni concessionari con un importo complessivo pari a 23 milioni di franchi. A questi si aggiungono prestazioni annuali ai comuni e al Cantone, segnatamente sotto forma di canoni per diritti d'acqua e imposte sugli impianti idraulici pari ognuno a circa 900'000 franchi in caso di continuazione della gestione attuale e 1,1 milioni di franchi in caso di potenziamento delle centrali, oltre a forniture di energia a condizioni privilegiate. Il Comune di Pontresina riceve per lo sfruttamento del Lago Bianco un canone di utilizzazione annuo di circa 78'000 franchi in caso di continuazione della gestione attuale rispettivamente 178'000 franchi in caso di potenziamento delle centrali.

Persone di riferimento:

- Consigliere di Stato Stefan Engler, Direttore del Dipartimento costruzioni, trasporti e foreste dei Grigioni, tel. 081 257 36 01

- Werner Böhi, capo dell'Ufficio dell'energia, tel. 081 257 36 21

Organo: Governo

Fonte: it Cancelleria dello Stato dei Grigioni

Data: 18.08.2006

Approvà las concessiuns dals dretgs da las auas per las ovras electricas da la Rätia Energie en la part sura dal Puschlav

La regenza grischuna ha approvà las concessiuns dals dretgs da las auas per las ovras electricas idraulicas da la part sura dal Puschalav. Uschia pon las ovras existentas da la Rätia Energie (RE) vegnir manadas vinavant durant ulteriurs 80 onns. Cun las concessiuns approvadas vegn concedida a la RE ultra da quai in'opziun che permetta d'amplifitgar las ovras electricas.

Ils 2 da fanadur 1997 respectivamain ils 8 da settember 1998 han las vischnancas da Puschlav e da Puntraschigna concedì a la RE novas concessiuns per las ovras electricas idraulicas da la part sura dal Puschlav. Quellas cuntegnan d'ina vart la cuntinuaziun dal manaschi da l'implant existent sco tal e da l'autra vart ils projects da renovaziun e d'amplificaziun. Ils projects da renovaziun e d'amplificaziun cumpiglian essenzialmain l'engrondiment dal volumen d'utilisaziun dal Lago Bianco tras la construcziun da dus mirs da fermada e correspundentamain tras in'accumulaziun pli auta dal lai, la construcziun nova da las ovras electricas Cavaglia II e Robbia II sco er la construcziun da la centrala sutterrana da gulivaziun Prairol.

Mesiras per proteger l'ambient

Per il nov concessiunament èn stads necessaris scleriments extendids areguard l'ambient. En quest connex ha la RE concludì da realisar ina planisaziun da protecziun e d'utilisaziun. Quella permetta - sin fundament da mesiras da cumpensaziun ecologicas correspundentas en la planira da Cavaglia e tar Angeli Custodi - in augment da l'utilisaziun da l'aual Pila e dal Cavagliasch. La planisaziun da protecziun e d'utilisaziun è vegnida approvada dal cussegl federal il cumenzament da l'onn. Ultra da quai prenda la RE numerusas mesiras per proteger l'ambient en la dimensiun da ca. 1,8 milliuns francs. Quellas reguardan tranter auter la colliaziun da differentas auas pitschnas sut Annunziata, l'installaziun da biotops e da stgalas da peschs, correcziuns ecologicas en il sectur da la sbuccada dal Poschiavino sco er la revitalisaziun da regiuns umidas. La protesta da differentas organisaziuns da la protecziun da l'ambient vegn refusada, uschenavant ch'ella n'è betg vegnida obsoleta sin fundament d'adattaziuns dal project.

Cuntinuaziun dal manaschi e project d'amplificaziun

Las ovras electricas da la part sura dal Puschlav sa cumponan da trais stgalims dad ovras electricas che han - sch'i vegn cuntinuà cun il manaschi - ina prestaziun da la turbina installada da 43 megawatt (MW) ed ina prestaziun da la pumpa da 3 MW. Resguardond la nova regulaziun da l'aua restanta importa la producziun annuala da las ovras en media ca. 130 milliuns uras kilowatts. Quai correspunda a var 1,7 pertschient da la producziun annuala totala dal Grischun. L'applicaziun da las directivas vertentas da la lescha federala davart la protecziun da las auas chaschuna a la RE, cumpareglià cun il manaschi tenor il dretg vegl, ina sperdita da producziun da 9,6 pertschient. Senza la planisaziun da protecziun e d'utilisaziun fiss la sperdita anc pli gronda. Cun il project d'amplificaziun po la prestaziun da la turbina percunter vegnir augmentada a 192 MW e la prestaziun da la pumpa a 114 MW. La media annuala da la producziun d'energia prognostitgada vegn augmentada a 206 milliuns uras kilowatt. Ultra da quai po la producziun vegnir spustada per gronda part da la stad sin l'enviern ed uschia vegnir adattada meglier als basegns da las consumentas e dals consuments.

Indemnisaziuns impurtantas per las vischnancas e per il chantun

Perquai ch'il chantun e las vischnancas renunzian da laschar returnar dals implants electrics en lur posses, paja la RE al chantun ed a las vischnancas concessiunarias 23 milliuns francs. Vitiers vegnan prestaziuns annualas regularas a las vischnancas ed al chantun, en spezial en furma da tschains d'aua e da taglia sin implants idraulics da mintgamai var 900'000 francs, sch'i vegn cuntinuà cun il manaschi sco fin ussa, e dad 1,1 milliuns francs, sche las ovras vegnan amplifitgadas. Ultra da quai po l'energia vegnir furnida per cundiziuns da preferenza. Per l'utilisaziun dal Lago Bianco survegn la vischnanca da Puntraschigna in tschains d'utilisaziun annaual da ca. 78'000 francs, sch'i vegn cuntinuà cun il manaschi sco fin ussa resp. da 178'000 francs, sche las ovras vegnan amplifitgadas.

Persunas che dattan infurmaziuns:

- cusseglier guvernativ Stefan Engler, schef dal departament da construcziun, traffic e selvicultura dal Grischun, tel. 081 257 36 01

- Werner Böhi, manader da l'uffizi d'energia, tel. 081 257 36 21

Gremi: regenza

Funtauna: rg chanzlia chantunala dal Grischun

Data: 18.08.2006